મનોજ બાજપાઈ, સિદ્ધાર્થ મલ્હોત્રાને લશ્કરી અધિકારીઓની ભૂમિકામાં ચમકાવતી ‘અય્યારી’ની નિર્માતા પોપ્યૂલર એન્ટરટેઈનમેન્ટ નેટવર્ક (PEN) ઈન્ડિયા લિમિટેડના માલિક જયંતિલાલ ગડાએ ‘ચિત્રલેખા’ને જણાવ્યું છે કે, ‘મેં જાણ્યું કે ‘પદ્માવત’ 25 જાન્યુઆરીએ રિલીઝ થવાની છે. તેથી મારા મિત્ર અને સાથી ગુજરાતી સર્જક સંજય લીલા ભણસાલીને મદદરૂપ થવા માટે અમે અમારી બે ફિલ્મની તારીખને પાછળ ઠેલી છે. અમે અમારી ગુજરાતી ફિલ્મ ‘ગુજ્જુભાઈ મોસ્ટ વોન્ટેડ’ને આ વર્ષની 23 ફેબ્રુઆરીએ રિલીઝ કરીશું જ્યારે ‘અય્યારી’ને 9 ફેબ્રુઆરીએ રિલીઝ કરીશું. અમે આ નિર્ણય ફિલ્મ ઈન્ડસ્ટ્રીના હિતને પણ ધ્યાનમાં રાખીને લીધો છે.’